Lyoto Machida

Lyoto Carvalho Machida (s. 30. toukokuuta 1978 Salvador, Brasilia) on brasilialainen alemman raskaansarjan vapaaottelija ja entinen karateka, joka ottelee Bellatorissa.  Hän otellut aiemmin myös UFC:ssä, jossa Machida oli alemman raskaansarjan mestari 2009–2010. Hän on voittanut urallaan tunnettuja ottelijoita, kuten Rashad Evansin, Tito Ortizin, Rich Franklinin, B. J. Pennin, Mauricio "Shogun" Ruan ja Chael Sonnenin. Machidalla on kolmannen asteen musta vyö Shotokan karatesta, sekä musta vyö brasilialaisesta jujutsusta. 

UFC 98 -tapahtumassa 23. toukokuuta 2009 Machida tyrmäsi aiemmin voittamattoman Rashad Evansin toisen erän lopussa ja voitti siten alemman raskaansarjan mestaruuden. Kun Machida puolusti mestaruuttaan Mauricio Ruaa vastaan UFC 104 -tapahtumassa 24. lokakuuta 2009, ottelu päättyi Machidan voittoon kiistanalaisella tuomaripäätöksellä, ja ottelijat saivat välittömän uusinnan tuomaripäätöksen takia. Lyoto Machida hävisi alemman raskaansarjan tittelin  Mauricio Rualle ensimmäisessä erässä tyrmäyksellä UFC 113 -tapahtumassa.

Lapsuus ja nuoruus
Machidan isä on brasilialaistunut japanilainen Shotokan karate -mestari Yoshizo Machida. Lyoto Machida syntyi Salvadorissa perheeseen johon kuului ennestään kaksi muuta poikaa, japanilainen siirtolaisisä Yoshizo Machida ja brasilialainen äiti Ana Claudia, jolla on portugalilais- ja italialaisia sukujuuria. Pian Lyoton syntymän jälkeen perhe muutti Belémiin, jossa hän varttui. Perhe asui Yoshizon perustamalla karatekoululla. Koska isä oli japanilainen shotokan karaten suuri legenda, myös Lyoto alkoi harjoitella lajia perinteisesti hyvin varhain. Machida on kertonut, että jo kolmevuotiaasta asti isä koulutti häntä ja hänen veljiään herättämällä heidät hyvin aikaisin aamulla, eivätkä he saaneet edes aamupalaa ennen pitkää juoksulenkkiä. Kata-harjoittelun jälkeen isä käski heidät istumaan polvillaan seinään päin pitkiksi ajoiksi. Machida kertoo, että se auttoi heitä oppimaan kunnioitusta, sekä kehitti heitä monipuolisesti. Kolmetoistavuotias Lyoto saavutti lajissa isältään mustan vyön. Lyoto harjoitteli nuorena muitakin lajeja. Hän aloitti sumon seitsemänvuotiaana isänsä ystävän ohjastuksessa, joka oli myös Japanista muuttanut siirtolainen, mutta puolestaan sumomestari. Machidasta tuli myös moninkertainen Brasilian mestari lajissa. Kuusitoistavuotiaana hän aloitti brasilialaisesta jujutsun. Myöhemmin Walter Broca myönsi hänelle mustan vyön. 22-vuotiaana hän muutti Japaniin opiskelemaan lisää mattokamppailua, jossa häntä opetti pääasiassa Antonio Inoki.

Vapaaottelu
Machida aloitti kilpailemisen vapaaottelussa toukokuussa 2003 Kengo Watanabea vastaan. Hän voitti Japanissa käydyn kamppailun tuomariäänin. Machida otteli uransa alussa Japanissa ja Brasiliassa raskaassarjassa. Hän kohtasi muun muassa Stephen Bonnarin, joka oli tuolloin voittamaton neljän kamppailun jälkeen. Machida voitti hänet uransa toisessa kamppailussa teknisellä tyrmäyksellä. Kolmannessa kamppailussaan Machida kohtasi kaksi UFC-ottelua otelleen Rich Franklinin, joka puolestaan ei ollut hävinnyt urallaan kertaakaan, vaan oli tilastolla 14–0 ennen Machidaa vastaan. Machida voitti myös Franklinin teknisellä tyrmäyksellä toisessa erässä. Neljännessä kamppailussaan Machida kohtasi puolestaan 2002 K-1 mestarin Michael McDonaldin maaliskuussa 2004. Machida voitti kamppailun ensimmäisessä erässä kahden minuutin jälkeen. Machida jatkoi voittoputkeaan Sam Grecoa vastaan, joka oli tunnettu myös K-1 kilpailuista, sekä vuoden 1994 Seidokaikanin maailmanmestarina. Machida voitti kamppailun hajaäänin. Maaliskuussa 2005 otteli HERO'Sissa avoimessa painoluokassa B. J. Penniä vastaan. Kolmieräinen kamppailu päättyi Machidan voittoon tuomariäänin.

UFC (2007–2018)
Machida siirtyi ottelemaan UFC:hen helmikuussa 2007, jolloin hän kohtasi UFC 67:ssä Sam Hogerin. Machida voitti kamppailun tuomariäänin.UFC 67 - All or Nothing sherdog.com Viitattu 18.7.2016  Huhtikuussa 2007 Machida otteli jo toisen kamppailunsa UFC:ssä David Heathia vastaan. UFC 70 -tapahtumassa käyty kamppailu päättyi edellisen tapaan Machidan voittoon tuomariäänin.UFC 70 - Nations Collide sherdog.com Viitattu 18.7.2016  Se oli samalla Machidan uran kymmenes voitto vapaaottelussa ilman tappiota. Machida jatkoi voittokulkuaan Kazuhiro Nakamuraa, Sokoudjouta ja Tito Ortizia vastaan. Hän voitti Nakamuran ja Ortizin tuomariäänin ja Sokoudjoun kuristuksella.

Alemman raskaansarjan mestaruus (2009–2010)
Tammikuussa 2009 Machida otteli UFC 94 -tapahtumassa Thiago Silvaa vastaan, jonka hän voitti tyrmäyksellä ensimmäisessä erässä. Machidan voitto palkittiin Illan tyrmäys bonuksella.

Toukokuussa 2009 Machida sai lopulta otella alemman raskaansarjan mestaruudesta Rashad Evansia vastaan uransa seitsemännessä UFC kamppailussaan. Evans oli voittanut mestaruuden joulukuussa 2008 Forrest Griffinilta ja puolusti mestaruuttaan ensimmäistä kertaa Machidaa vastaan. Evans ei ollut vielä hävinnyt otteluakaan. Hän oli voittanut kolmetoistakamppailua ja otellut kerran tasapelin Tito Ortizia vastaan. Machida voitti mestaruuden tyrmäyksellä toisessa erässä, joka palkittiin myös illan tyrmäys bonuksella.

Machida puolusti ensimmäisen kerran mestaruuttaan Maurício Rua vastaan lokakuussa 2009 UFC 104 -tapahtumassa. Machida onnistui puolustamaan mestaruuttaan voitettua tiukan kamppailun tuomariäänin. Kaikki kolme tuomaria pisteyttivät Machidan hyväksi 48–47. Kamppailun tasaisuus herätti huomiota, sillä yleisö oli sitä mieltä, että Rua olisi voittanut kamppailun ja yksi tuomareista katsottuaan ottelun uudestaan olisi pisteyttänyt Ruan voittoon. Se olisi kuitenkin tarkoittanut Machidalle voittoa, mutta hajaäänin.Judge Changes Mind, Says Shogun Won That Fight mmaconvert.com 28.12.2009 Viitattu 19.7.2016 

Edellisen kamppailun ollessa tasainen Machida puolusti mestaruuttaan toisen kerran Rua vastaan UFC 113 -tapahtumassa. Mestaruuskamppailu käytiin Kanadassa toukokuussa 2010, jossa Machida kärsi uransa ensimmäisen tappionsa ja menetti samalla mestaruutensa hävittyään tyrmäyksellä ensimmäisessä erässä.

Uusi yritys (2010–2011)
Hävittyään alemman raskaansarjan mestaruuden Machida otteli seuraavaksi Quinton Jacksonia vastaan, jolle hän hävisi hajaäänin. Huhtikuussa 2011 Machida otteli seuraavaksi Randy Couturea vastaan. UFC:n puheenjohtaja Dana White kommentoi ennen ottelua, että Machida olisi pakkovoiton edessä, sillä hän on hävinnyt kaksi ottelua peräkkäin Rualle ja Jacksonille.Dana White: Tito Ortiz, Lyoto Machida Fighting For Their Jobs fightline.com 22.1.2011 Viitattu 19.7.2016  Machida voitti Couturen kurkipotkulla toisessa erässä, joka palkittiin myös illan tyrmäys bonuksella.

Machidan ei ollut alun perin tarkoitus otella alemman raskaansarjan mestaruudesta Couture kamppailun jälkeen, vaan oli aikeissa otella muun muassa Rashad Evansia vastaan uudelleen loukkaantuneen Phil Davisin tilalle. Machida yritettiin myöhemmin suunnitella ottelevan Davisia vastaan, joka kuitenkin tarvitsi lisäaikaa polvileikkauksesta toipumiseen. Machida lopulta korvasi Rashad Evansin, jonka oli määrä otella Jon Jonesia vastaan alemman raskaansarjan mestaruudesta. Kamppailu käytiin joulukuussa 2011 UFC 140 -tapahtumassa, jossa Machida kärsi teknisen luovutustappion, koska ei luovuttanut ja Jones kuristi hänet tajuttomaksi.

Bellator (2018–)
Machidan ilmoitettiin tehneen moniotteluisen sopimuksen Bellatorin kanssa 22. kesäkuuta 2018.Lyoto Machida signs with Bellator mmafighting.com 22.6.2018 Viitattu 10.4.2021  Sittemmin syyskuussa hänen ilmoitettiin kohtaavan joulukuussa Bellatorin entisen keskisarjan mestarin Rafael Carvalhon Bellator 213 -tapahtumassa. Carvalho painoi hieman yli sallitun painorajan, jonka myötä ottelu käytiin epävirallisessa painoluokassa. Machida voitti kamppailun hajaäänin (29–28, 28–29, 29–28).Bellator 213 Results: Macfarlane vs. Letourneau  mmafighting.com 16.12.2018 Viitattu 11.4.2021 

Machida otteli seuraavana vuonna kahdesti, joista ensimmäinen vastustaja Chael Sonnen ilmoitettiin huhtikuussa 2019. Ottelu käytiin alemmassa raskaassasarjassa kesäkuussa Bellator 222 -tapahtumassa Madison Square Gardenilla. Machida voitti kamppailun teknisellä tyrmäyksellä toisen erän alussa osuttuaan ensin hyppypolvipotkulla Sonnenia päähän ja jatkoi lyönnein maassa makaavaa vastustajaansa.Video: Lyoto Machida stops Sonnen with flying knee at Bellator 222, Chael retires  bloodyelbow.com 15.6.2019 Viitattu 11.4.2021 

Tyyli

Machidan ottelutyyli on rauhallinen ja perustuu vastustajan virheiden hyödyntämiseen. Joskus tylsäksi tuomittu tyyli on monen mielestä ollut pääsyy siihen, ettei Machida pitkään aikaan päässyt ottelemaan UFC:n alemman raskaansarjan mestaruudesta.Lyoto Machida is too Boring to Promote, says Rampage Jackson, Mmafighting.com Titteliottelun esteenä pidettiin myös kannatuksen puutetta Yhdysvalloissa, jonka osasyynä on ollut Machidan puutteellinen englannin kielen taitoNew Years Reverie Finally. Sherdog.comhttp://archive.is/20120526085137/mmajunkie.com/news/4391/lyoto-machida-could-make-big-name.mma Lyoto Machida Could Make Big Name. Archive.is] mutta vuosikymmenen vaihteen jälkeen hän on jutellut toimittajien kanssa yhä enemmän englanniksiLook Who's Talking. Bleacherreport.com.

Perhe

Machidalla ja hänen vaimollaan Fabyolalla on Taiyo-niminen poika joka syntyi syyskuussa 2008. 

Saavutukset
Karate
ISKF Pan-American Karate turnaus voitto: 2001

Sumo
Brazilian Sumo Championships
Hopeaa: 2000

Vapaaottelu
UFC
Alemman raskaansarjan mestaruus (kerran, puolusti kerran)
Illan tyrmäys -palkinto (neljä kertaa)
Illan ottelu -palkinto (kolme kertaa)

Muuta
Sherdog-palkinto
2011 Vuoden tyrmäys (Randy Couturea vastaan)

Black Belt Magazine
Vuoden 2009 ottelija

Ottelut

 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaTappio22-7 Yoel RomeroTyrmäys (kyynärpää-iskut)UFC Fight Night: Machida vs. Romero27. kesäkuuta, 2015 3 1:38  Hollywood, Florida, United StatesTappio22-6  Luke RockholdLuovutus (takakuristus)UFC on Fox: Machida vs. Rockhold18. huhtikuuta 2015 2 2:31  Newark, New Jersey, United StatesVoitto 22-5  C.B DollowayTekninen tyrmäys (potku vartaloon ja lyönnit)UFC Fight Night: Machida vs. Dollaway20. joulukuuta 2014 1 1:02 Barueri, Brazil'Illan paras esitys'Tappio21-5    Chris WeidmanPäätös (yksimielinen)UFC 1755. heinäkuuta 2014 5 5.00 Las Vegas, NevadaUFC:n keskisarjan mestaruudesta ja voitti Illan ottelu -palkinnonVoitto 21-4 Gegard MousasiPäätös (yksimielinen)UFC Fight Night: Machida vs. Mousasi15. helmikuuta 201455:00 Jaraguá do SulVoitti Illan ottelu -palkinnonVoitto 20-4 Mark MuñozTyrmäys (potku päähän)UFC Fight Night: Machida vs. Munoz26. lokakuuta 201313:10 Manchester, EnglantiDebyytti keskisarjassa, voitti Illan tyrmäys -palkinnonTappio19-4    Phil DavisPäätös (yksimielinen)UFC 1633. elokuuta 2013 3 5.00 Rio de JaneiroVoitto 19-3 Dan HendersonPäätös (hajaäänin) UFC15723. helmikuuta 201335:00 Kalifornia, YhdysvallatVoitto 18-3 Ryan BaderTyrmäys (lyönti) UFC on Fox: Shogun vs. Vera4. elokuuta 201221:32 Kalifornia, YhdysvallatTappio17-3 Jon JonesTekninen luovutus (giljotiinikuristus) UFC14029. joulukuuta 201124:26 Ontario, Kanada UFC:n alemman raskaansarjan mestaruudesta.Voitto 17-2 Randy CoutureTyrmäys (Kurkipotku)UFC 129: St-Pierre vs. Shields30. huhtikuuta 201121:05 Toronto, OntarioVoitti "Illan Tyrmäys" -palkinnon.Tappio16-2    Quinton JacksonPäätös (hajaäänin)UFC 123: Rampage vs. Machida 20. marraskuuta 2010 3 5.00 Auburn Hills, MichiganTappio16-1    Mauricio RuaTyrmäys (lyönnit)UFC 113: Machida vs. Shogun 28. toukokuuta 2010 1 3.35 Montreal, QuebecHävisi  UFC:n alemman raskaansarjan mestaruuden.Voitto 16–0  Mauricio RuaPäätös (yksimielinen)UFC 104: Machida vs. Shogun24. lokakuuta 200955:00 Los Angeles, Kalifornia<small> Puolusti  UFC:n alemman raskaansarjan mestaruutta.Voitto 15–0 Rashad EvansTyrmäys (lyönnit)UFC 98: Evans vs. Machida23. toukokuuta 200923:57 Las Vegas, Nevada<small>Voitti  UFC:n alemman raskaansarjan mestaruuden ja "Illan Tyrmäys" -palkinnon.Voitto 14–0 Thiago SilvaTyrmäys (lyönti)UFC 94: St-Pierre vs. Penn 231. tammikuuta 200914:59 Las Vegas, NevadaVoitti "Illan Tyrmäys" -palkinnon.Voitto 13–0 Tito OrtizPäätös (yksimielinen)UFC 84: Ill Will24. toukokuuta 200835:00 Las Vegas, NevadaVoitto 12–0 Rameau Thierry SokoudjouLuovutus (Arm Triangle Choke)UFC 79: Nemesis29. joulukuuta 200724:20 Las Vegas, NevadaVoitto 11–0 Kazuhiro NakamuraPäätös (yksimielinen)UFC 76: Knockout22. syyskuuta 200735:00 Anaheim, KaliforniaVoitto 10–0 David HeathPäätös (yksimielinen)UFC 70: Nations Collide21. huhtikuuta 200735:00 Manchester, EnglantiVoitto 9–0 Sam HogerPäätös (yksimielinen)UFC 67: All or Nothing3. helmikuuta 200735:00 Las Vegas, Nevada Ensiesiintyminen UFC:ssa.Voitto 8–0 Vernon WhitePäätös (yksimielinen)WFA: King of the Streets22. heinäkuuta 200635:00 Los Angeles, KaliforniaVoitto 7–0 Dimitri WanderleyTekninen tyrmäys (uupumus)Jungle Fight 629. huhtikuuta 200633:24 Rio de Janeiro, BrasiliaVoitto 6–0 B.J. PennPäätös (yksimielinen)K-1 Hero's 126. maaliskuuta 200535:00 Saitama, JapaniMachida otteli 102:en kilon painoisena. Penn painoi 86,5 kiloa.Voitto 5–0  Sam GrecoPäätös (hajaäänin)K-1 MMA ROMANEX22. toukokuuta 200435:00 Saitama, JapaniVoitto 4–0 Michael McDonaldLuovutus (kyynärvarsikuristus)K-1 Beast 2004 in Niigata14. maaliskuuta 200412:30 Saitama, JapaniVoitto 3–0 Rich FranklinTyrmäys (iskut)Inoki Bom-Ba-Ye 2003-Inoki Festival31. joulukuuta 200321:03 Kobe, JapaniVoitto 2–0 Stephan BonnarTekninen tyrmäys (haava)Jungle Fight 113. syyskuuta 200314:21 Manaus, BrasiliaVoitto 1–0 Kengo WatanabePäätös (yksimielinen)NJPW: Ultimate Crush2. toukokuuta 200335:00 Tokio, Japani

 Lähteet 

Aiheesta muualla
 Virallinen kotisivu
 Lyoto Machida sherdog.comissa

Luokka:Brasilialaiset karatekat
Luokka:Sumopainijat
Luokka:Brasilialaiset vapaaottelijat
Luokka:Brasilialaisen jujutsun harjoittajat
Luokka:Dopingrikkomuksesta tuomitut vapaaottelijat
Luokka:Vuonna 1978 syntyneet
Luokka:Elävät henkilöt